jkorsvik/nowiki_second_scrape_merged huggingface dataset:
Cathrine Gehrken

Cathrine Gehrken (født  1964) er en norsk programleder og kunstner som har ledet programmer på både TV 2 og TV3.
Gehrken har utdannelse fra Statens håndverks- og kunstindustriskole. Hun arbeidet som promotionmedarbeider i EMI på begynnelsen av 1990-tallet da hennes samboer, Arne Hjeltnes, flyttet til Bergen for å være med på pionertida i TV 2. Hun fulgte med og arbeidet først som reporter i God ettermiddag, Norge! (1992–1993), deretter ett år som programleder for videoprogrammet VTV (1993) før hun begynte som reporter i TV 2s nyhetsavdeling og i God morgen Norge. Hun sluttet i TV 2 i 1997 for å lede TV3s nye talkshow På G.Hun har også vært lokalpolitisk aktiv og var innvalgt for Høyre i Bærum kommunestyre i 2000-årene.Sammen med sin samboer Arne Hjeltnes utgav hun i 2002 boka Barn ingen hindring. Den fikk terningkast seks av VG.Hun har etter år 2000 viet seg mer til billedkunst og har hatt flere utstillinger.


== Privatliv ==
Gehrken har vært samboer med Arne Hjeltnes siden slutten av 1980-tallet og har tre barn sammen med ham. Hun er datter av tidligere BMW-forhandler Ulf Gehrken (f. 1935, d. 2013) og Ømjer Frøydis Gehrken (f. 1937).


== Referanser ==


== Eksterne lenker ==
(en) Cathrine Gehrken på Internet Movie Database
Artur Marluzjokov

Artur Viktorovitsj Marluzjokov, også skrevet Marlujokov, (russisk: Артур Викторович Марлужоков, født 5. juli 1979 i Sajdys Majminskogo, Altaj) 
er en vokalist, operasanger, strupesanger, folkemusiker og skuespiller fra  republikken Altaj i Den russiske føderasjon. 


== Biografi ==
Marluzjokov var solist ved filharmonien i Khakasia fra 1998 til 2001. Fra 2002 til 2004 var han skuespiller ved Republikken Khakasias dukketeater. Han fullførte sin utdannelse i 2008 ved Det russiske akademiet for teaterkunst i Moskva, og var skuespiller ved Moskvas statlige og akademiske musikkteater for barn frem til 2011. I 2011 begynte han å undervise ved College for kultur og kunst i Tsjoros-Gurkina.Artur Marluzjokov ble kjent for et større publikum da han representerte hjemrepublikken i Tyrkvisjonens sangkonkurranse 2013, hvor han kom på femteplass med melodien «Altayim menin». Marluzjokov ble 27. oktober 2014 utnevnt til visekulturminister i Altaj av Ezjer Jalbakov.


== Priser og titler ==
2006: Hedret statsartist av Altaj.
2008: Hedret statsartist av Khakasia.
2006: Vinner av den internasjonale festivalen Asias stemme.
2007: Vinner av den offentlige G. I. Tsjoros-Gurkina-prisen.
2007: Vinner av nominasjonen «Beste stemme» i den internasjonale Romansiada-konkurransen i Moskva.
2014-nå: Viseminister for kultur i Altaj.


== Filmografi ==
2005: Brillianty dlja Dzjuljetty (Бриллианты для Джульетты) – serie
2008: Ja vernus (Я вернусь) – serie
2011: Orda (Орда)
2016: Dokumentaren V zapovedom Argyte (fortellerstemme)


== Referanser ==


== Eksterne lenker ==
Artur Marluzjokov på KinoPoisk (ru)
Jernbanetrappa (Oslo)

Jernbanetrappa er en gangvei med flere trapper i bydel Gamle Oslo. Den går som trapp ned fra Enebakkveien, så som gangvei i undergang under Gardermobanen, Gjøvikbanen og godssporet langs Hovedbanen. Sør for jernbanen dreier gangveien vestover og følger høydedraget langs jernbanelinjen før den går ned trapper og ender ved krysset der Turbinveien, Freserveien og Kværnerveien møtes, ved innkjørselen til Kværnerbyen vestfra. Det er også forbindelse via trapp ned til Bakveien, bak bueblokken i Turbinveien 6–18.
Gangveien er skiltet, men er per 2015 ikke tatt med i de vanligste nettbaserte kartverkene. Ingen hus har adresse knyttet til Jernbanetrappa.


== Referanser ==


== Bilder ==
Bakveien (Oslo)

Bakveien er en gangvei i Kværnerbyen i bydel Gamle Oslo. Den går fra Turbinveien til Støperibakken, bak bueblokken med adresse Turbinveien 6–18. Det er også forbindelse til Jernbanetrappa på nordsiden.
Gangveien er skiltet, men er per 2015 ikke tatt med i de vanligste nettbaserte kartverkene. Ingen hus har adresse knyttet til Bakveien.


== Referanser ==
Memaurtinden

Memaurtinden er et fjell på grensa mellom Gildeskål og Beiarn kommuner i Nordland. Østsiden av fjellet er dekket av breen Småtindisen. Det har en høyde på 1 332 meter over havet og er det høyeste punktet i Gildeskål kommune.


== Referanser ==


== Eksterne lenker ==
World Wide Vikings, Turbeskrivelse
Støperibakken (Oslo)

Støperibakken er en gangvei i Kværnerbyen i bydel Gamle Oslo. Den går fra Enebakkveien via-à-vis Arnljot Gellines vei og ned til en plass i østkant av Turbinveiens nordøstre hjørne.
Gangveien er skiltet, men er per 2015 ikke tatt med i de vanligste nettbaserte kartverkene. Ingen hus har adresse knyttet til Støperibakken.


== Referanser ==
Mekknøken

Mekknøken (også skrevet Mekknoken og Meekknoken) er et fjell i Averøy kommune i Møre og Romsdal. Det har en høyde på 751 meter over havet og er det høyeste fjellet på Averøya.


== Referanser ==


== Eksterne lenker ==
Westcoastpeaks, Turbeskrivelse
Mekknøken, peakbook.org
Hanglefjellet

Hanglefjellet (nordsamisk: Hakŋalančearru) er et fjell som danner grensepunkt mellom Tana og Berlevåg kommune vest på Varangerhalvøya i Finnmark. Fjellet rekker 619 meter over havet, og er det høyeste punktet i Berlevåg kommune.
Fjellets norske navn er angivelig en feilaktig oversettelse fra samisk, idet «hakŋalaš» ikke betyr å hangle, og «čearru» ikke betyr fjell, men høyfjellsslette.


== Referanser ==


== Eksterne lenker ==
GodTur.no, turbeskrivelse
Stiftelsen Tinius

Stiftelsen Tinius forvalter den største eierposten i Schibsted Media Group (26,1 %) gjennom selskapet Blommenholm Industrier. Stiftelsen ble opprettet av Tinius Nagell-Erichsen. I henhold til vedtektene skal Stiftelsen Tinius sikre det langsiktige eierskapet av Schibsted, og beskytte rammevilkårene for redaksjonell uavhengighet, troverdighet og kvalitet i alle konsernets utgivelser. Stiftelsen Tinius og Blommenholm Industrier ledes av administrerende direktør Kjersti Løken Stavrum. Styreleder er Ole Jacob Sunde.


== Styre og administrasjon ==
Styret består av tre personer som hver har en selvutnevnt vararepresentant. Per 2015 består styret av:

Ole Jacob Sunde (styreleder)
John Rein
Kjersti Løken StavrumVaramedlemmer:

Karl-Christian Agerup (Partner i Antler)
Jon Wessel-Aas (medierettsadvokat i Bing Hodneland)
Gunilla Asker, SVP Marketing at ICA Sweden ABKjersti Løken Stavrum er administrerende direktør i Stiftelsen Tinius og Blommenholm Industrier . Organisasjonens administrasjon er lokalisert i Oslo.


== Referanser ==


== Eksterne lenker ==
Offisielt nettsted
Schibsteds omtale av stiftelsen
Artikkel om Tinius Nagell-Erichsen i Store norske leksikon
Dog with a Blog

Dog with a Blog er en amerikansk TV-serie for barn sendt på Disney Channel fra 2012 til 2015. Den har også gått på norsk TV.


== Handling ==
Lagt til Pasadena, California. Avery Jennings sin mor, Ellen, har nettopp giftet seg med Bennett - som er faren til Tyler og Chloe James. Men den nye familien må snart gjøre noen justeringer når det gjelder samliv, og relasjoner til hverandre. De står også overfor en enda større tilpasning når de oppdager at den nye hunden deres, Stan, faktisk kan snakke.
Men det er bare Avery, Tyler og Chloe som oppdager dette. Uten at familien vet det, har Stan opprettet en blogg på internett hvor han diskuterer forskjellige hendelser i familiens nye husholdning - i håp om å oppdage andre snakkende skapninger. De tre barna i familien oppdager at hunden kan snakke allerede i den første episoden av TV-serien. Men de blir raskt enige om å holde dette hemmelig for begge foreldrene deres. De er redde for at hvis resten av verden oppdager at Stan kan snakke, kommer hunden deres til å bli fjernet fra familien - og utsatt for en rekke eksperimenter og dyreforsøk.


== Skuespillere ==
Avery Jennings (spilt av Genevieve Hannelius) er den svært intelligente, hardtarbeidende ste-søsteren til Tyler og Chloe.
Hunden Stan (stemme gitt av Stephen Full) familiens nye hund, som kan snakke med mennesker og har sin egen blogg.
Bennett James (spilt av Regan Burns) er Tyler og Chloes far, og Averys ste-far. Han er en barnepsykolog, men som ofte opptrer umoden og barnslig. Han er også forfatter av en rekke bøker hvor han ofte har brukt sin egen familie som eksempel.
Ellen Jennings (spilt av Beth Littleford) er Averys mor, og Tyler og Chloes ste-mor. Hun liker overhodet ikke hunder, og gjør det åpenbart at hun ikke liker Stan. Men de kommer mye bedre overens etter hvert.


== Eksterne lenker ==
(en) Offisielt nettsted
Leadville (Colorado)

Leadville er en tidigere gruveby i Colorado, USA, omkring 125 kilometer sydvest for Denver, beliggende 3 106 meter over havet. Byen er administrasjonssenteret i Lake County, og hadde i 2010 2 602 innbyggere.


== Referanser ==


== Eksterne lenker ==
(en) Offisielt nettsted 
(en) Leadville, Colorado – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Mehammarsåta

Mehammarsåta er med sine 749 meter over havet det høyeste fjellet på øya Stord i Sunnhordland. Fjellet ligger øst på øya, i Stord kommune, like ved grensa til Fitjar. 
Navnet kommer av stedet Mehammar, som ligger nedenfor fjellet mot øst. Mehammarelva er en bekk som renner fra Mehammarsåta til Langenuen.
Det går turstier opp til fjellet fra både nord og sør.
Det høyeste punktet i Fitjar kommune, er en liten sidetopp 680 moh, 450 meter vest-nordvest for den høyeste toppen.


== Referanser ==


== Eksterne lenker ==
Stord-Fitjar turlag, turbeskrivelse
Kjuttaviga

Kjuttaviga er en amfiscene i Kristiansand Dyrepark og ble bygget til utvidelsen av parken i 1983. En rekke artister, blant andre Vazelina Bilopphøggers og Tone Damli Aaberge har opptrådt her. Fra 1990 til i dag, med unntak av 1995 har forestillingene om Kaptein Sabeltann blitt spilt hver sommer for fulle hus. Det har også spilt andre forestillinger i årenes løp: Kjell Pell Pottitskrell og Herli Land. I 2014–2016 spilte Monster Media inn TV 2-programmet Sommer i Dyreparken fra scenen i Kjuttaviga. 
Amfiscenen henter navnet sitt fra bostedet til borgermesteren, Ruben, Tante Bassa og Sunniva i Kaptein Sabeltann-universet. 


== Eksterne lenker ==
Kaptein Sabeltann Wikia
Ugine

Ugine er en kommune i departementet Savoie i regionen Auvergne-Rhône-Alpes i sørøst i Frankrike. Kommunen ligger i kantonen Ugine som tillhører arrondissementet Albertville. I 2010 hadde Ugine 7 041 innbyggere.


== Befolkningsutvikling ==
Antallet innbyggere i kommunen Ugine


== Se også ==
Kommuner i departementet Savoie


== Referanser ==


== Eksterne lenker ==
Offisielt nettsted 
(en) Ugine – kategori av bilder, video eller lyd på Commons 
Kommunedata INSEE
Raimonds Vējonis

Raimonds Vējonis (født 15. juni 1966 i Pskov oblast i Russland) er en latvisk biolog og politiker (De grønne). Han var president i Latvia fra 8. juli 2015 til 8. juli 2019.


== Liv og virke ==
Vējonis har mastergrad i biologi fra Latvias universitetet fra 1995. Han snakker russisk og engelsk.
Han var fra 2002 til 2011 miljøvernminister og i to perioder dessuten regionalminister, under skiftende regjeringer. Vējonis ble innvalgt i Latvias parlament første gang i 2010, og utnevnt som forsvarsminister i 2014.I juni 2015 ble Vējonis valgt av Latvias parlament til landets president og statsoverhode. Avgjørelsen falt i femte valgomgang med 55 av 100 stemmer. Vējonis ble innsatt i presidentembetet 8. juli 2015.Han ble etterfulgt i presidentembetet av Egils Levits 8. juli 2019.


== Referanser ==
Det evangelisk-lutherske stift i Norge

Det evangelisk-lutherske stift i Norge (DelsiN) er et luthersk stift i Norge som ble grunnlagt år 2013 i Kautokeino. Stiftet omfatter fem menigheter, i Balsfjord, Drammen, Kautokeino, Tromsø og Trondheim. Biskop for stiftet er Thor Henrik With.Det evangelisk-lutherske stift i Norge samarbeider med Missionsprovinsen i Sverige og Evangelisk-lutherska missionsstiftet i Finland. De tre organisasjonene har signert et felleskapsdokument.DelsiN er medlem i Det internasjonale lutherske råd (International Lutheran Council, ILC).


== Referanser ==


== Eksterne lenker ==
Offisielt nettsted
Sogn prosti

Sogn prosti er et tjenestedistrikt i Bjørgvin bispedømme i Den norske kirke. Prostiet omfatter kommunene Vik, Sogndal, Aurland, Lærdal, Årdal og Luster. Prosten har sete på Stedje.
Prostiet ble opprettet i 2013 da Ytre Sogn prosti ble lagt ned. Vik og Balestrand ble da overført til Indre Sogn prosti, som samtidig byttet navn til Sogn prosti.Prostiet er inndelt i sogn. Sognet er grunnenheten i Den norske kirken. De som arbeider i kirken er enten ansatt av sognet gjennom kirkelig fellesråd, eller de er ansatt i prostiet. De fleste prestene er ansatt i prostiet, og har tjenesten sin knyttet til ett eller flere sogn.


== Sogn og kirker i Sogn prosti ==
Sogndal kommune:

Stedje prostisogn
Stedje kirke
Fjærland sogn
Fjærland kirke
Kaupanger sogn
Kaupanger stavkirke
Norum sogn
Ølmheim kirkeAurland kommune:

Flåm sogn
Flåm kirke
Nærøy sogn
Bakka kirke
Undredal sogn
Undredal stavkirke
Vangen sogn
Vangen kirkeBalestrand kommune:

Balestrand sogn
Kvamsøy kirke
Sæle kirke
Tjugum kirkeLeikanger kommune:

Leikanger sogn
Leikanger kirkeLuster kommune:

Dale sogn
Dale
Fet og Joranger sogn
Fet kirke
Joranger kirke
Fortun sogn
Fortun kirke
Gaupne sogn
Gaupne kirke
Hafslo sogn
Hafslo kirke
Jostedal sogn
Jostedal kirke
Nes sogn
Nes kirke
Solvorn sogn
Solvorn kirkeLærdal kommune:

Lærdal sogn
Borgund kirke
Borgund stavkirke
Hauge kirke
Tønjum kirkeVik kommune:

Arnafjord sogn
Arnafjord kirke
Feios sogn
Feios kirke
Fresvik sogn
Fresvik kirke
Vangsnes sogn
Vangsnes kirke
Vik sogn
Vik kirkeÅrdal kommune:

Nedre Årdal sogn
Årdal kirke
Øvre Årdal sogn
Farnes kirke


== Historikk ==
Sogn prosti har sine røtter tilbake i middelalderens kirkeinndeling og omfattet følgende prestegjeld:

Wiig
Leganger
Sogndahl
Urland
Leirdahl
Hafsloe
Lyster
JustedahlenProstiet ble 1819 delt i to: Indre og Ytre Sogn prostier.


== Referanser ==


== Eksterne lenker ==
Prosti, fellesråd og sokn i Bjørgvin – frå 1. januar 2020
Sogn prosti på Kirken.no
Splashgirl

Splashgirl er en norsk pianotrio bestående av Andreas Stensland Løwe (piano, synth, elektronikk), Jo Berger Myhre (bass, elektronikk) og Andreas Lønmo Knudsrød (trommer). De har gitt ut syv plater, og er i dag signert til plateselskapet Hubro (Grappa). Musikken deres er utpreget meditativ, med lange improviserte strekk over enkle melodi- og akkordstrukturer.


== Diskografi ==
Doors. Keys. (2007) Aim Sound City
Arbor (2009) Hubro Music
Pressure (2011) Hubro Music
Splashgirl/Huntsville (2011) Hubro Music - samarbeid med trioen Huntsville
Field Day Rituals (2013) Hubro Music
Hibernation (2015) - Hubro Music
Sixth Sense (2018) - Hubro Music


== Referanser ==


== Eksterne lenker ==
(en) Splashgirl på Discogs 
(en) Splashgirl på MusicBrainz
Evangelisk-lutherska missionsstiftet i Finland

Missionsstiftet (finsk: Lähetyshiippakunta), offisielt Evangelisk-lutherska missionsstiftet i Finland (finsk: Suomen evankelisluterilainen lähetyshiippakunta), er et stift i Finland som ble grunnlagt av Finska Lutherstiftelsen og andre lutherske selskap år 2013. Stiftets biskop er Risto Soramies. Stiftet omfatter omtrent 30 menigheter i Finland.
Missionsstiftet samarbeider med Missionsprovinsen i Sverige og Det evangelisk-lutherske stift i Norge. De tre organisasjonene har signert et felleskapsdokument.Missionsstiftet er medlem i Det internasjonale lutherske råd (International Lutheran Council, ILC).


== Statistikk ==
I 2018 var 2099 medlemmer og 34 menigheter i Missionstiftet.


== Referanser ==


== Eksterne lenker ==
(finsk) Suomen evankelisluterilainen lähetyshiippakunta
(svensk) Evangelisk-lutherska missionsstiftet i Finland
Missionsprovinsen i Sverige

Missionsprovinsen i Sverige er en uavhengig konservativ luthersk kristen organisasjon i Sverige som ble grunnlagt 2003. Organisasjonen anses av Svenska kyrkan som en egen kirke, mens Missionsprovinsen anser seg selv å utgøre "et fritt stift i den åndelige tradisjonen fra Svenska kyrkan". Missionsprovinsens ledende biskop har tittelen missionsbiskop, for tiden Roland Gustafsson med hjelpebiskopene Lars Artman og Göran Beijer. Provinsen omfattet i perioden 2009-2013 også Finland.


== Eksterne lenker ==
(svensk) Missionsprovinsen i Sverige
Ines Prange

Ines Prange (født 15. desember 1967 i Tyskland, død 20. desember 2016 i Oslo) var en norsk skuespiller av tysk opprinnelse.
Hun kom til Norge som åtteåring med sin tyske familie, som etablerte seg i Oslo.
Hun var utdannet ved Statens Teaterhøyskole, og debuterte på Rogaland teater i 1991. I tillegg til å stå på scenen deltok hun også som skuespiller i flere fjernsyns- og filmproduksjoner. Hun medvirket i NRKs dramaserie Brigaden, og ble særlig kjent for det norske TV-publikummet med barne- og ungdomsserien Johnny og Johanna som gikk på NRK fra 2004 til 2006. Hun spilte rollen som Kristin i den norske dramafilmen Jeg er Dina, og medvirket i den danske dramaserien Ørnen. I 2014 var hun med i den kritikerroste spenningsserien Mammon, som også ble en stor publikumssuksess.


== Filmografi ==


== TV-opptredener ==


== Referanser ==


== Eksterne lenker ==
(en) Ines Prange på Internet Movie Database 
(no) Ines Prange hos Sceneweb 
(da) Ines Prange på Filmdatabasen
Sturla Haugsgjerd

Sturla Haugsgjerd (født 1982) er en norsk skuespiller, best kjent som Pelle i barne- og ungdomsserien Asylet som gikk på NRK fra 1995 til 1998. Han vokste opp vest i Oslo. Haugsgjerd er også aktiv samfunnsdebattant, skribent og podcastvert. Han er sønn av psykiater og psykoanalytiker Svein Haugsgjerd.


== Filmografi ==


== Eksterne lenker ==
(en) Sturla Haugsgjerd på Internet Movie Database
Skjerjavatnet (Modalen)

Skjerjavatnet er en innsjø i Modalen kommune i Hordaland. Den er reguleringsmagasin for Vemundsbotn kraftverk.


== Referanser ==
Lars B. Hjort

Lars Bonnevie Hjort (født 9. september 1965) er en norsk skuespiller, best kjent som Pjokken i barne- og ungdomsserien Asylet som gikk på NRK fra 1995 til 1998.


== Filmografi ==


== Referanser ==


== Eksterne lenker ==
(en) Lars B. Hjort på Internet Movie Database
Olsskavlen

Olsskavlen er en todelt isbre mellom Raundalen i Voss og Espeland i Granvin i Vestland.
Navnet Olsskavlen brukes også som navn på fjelltoppen på 1 576 meter over havet, som danner grensepunkt mellom Voss og Granvin kommuner. Denne toppen er nå isfri, og er det høyeste punktet i begge kommunene.


== Referanser ==


== Eksterne lenker ==
«Hiking in Hordaland, Olsskavlen». Westcoastpeaks. Besøkt 6. juni 2015.
Gröpelingen

Gröpelingen er en sentrumsbydel i den nordtyske fristaden Bremen.
Gröpelingen ligger ned mot Weser, om lag 5 km vest for Bremer sentrum. De tilgrensende bydelene er Walle i øst, Häfen i sør, Burglesum i vest og Blockland i nord.
Emmanuel Félix de Wimpffen

Emmanuel Felix von Wimpffen (født 13. september 1811 i Laon, død 26. februar 1884 i Paris) var en fransk general av østerriksk avstamning.


== Liv og virke ==


=== Bakgrunn ===
Wimpffen kom fra en vidt forgrenet europeisk adelsslekt, som hadde forgreninger også til Ungarn, Polen, Tyskland og Alsace. Han var barnebarn av den franske general Felix von Wimpffen kjent fra revolusjonstiden. Han ble utdannet ved  militærskolen i Saint-Cyr og trådte inn i et infanteriregiment.


=== Karriere ===
Wimpffen ble satt inn under den franske erobringen av Algerie. Han tjenestegjorde i lengre tid i Alger, der han organiserte turkoser - styrker av turko-persisk bakgrunn -, og så kommanderte han et regiment av de samme under Krimkrigen. I 1855 ble han brigadegeneral.
Wimpffen utmerket seg i 1859 i Sardiniakrigen og ble divisjonsgeneral. Så ble han atter sendt til Algerie, hvor han først forvaltet provinsen Alger, deretter Oran. I mars 1870 slo han ned en stor oppstand der.I 1870, under den tysk-franske krig, fikk han kommando for V armekorps i Pierre Louis Charles Achille de Failly sted. Han ankom den 31. august med denne hæren til Sedan. I slaget ved Sedan overtok han den 1. september overkommandoen kl 10.00 etter at general Patrice de Mac-Mahon var blitt såret. Kommandovertagelsen var forvirret. Etter at MacMahon ble såret kl 06.00 hadde den høystrangerende offiser, general Auguste-Alexandre Ducrot, der og da tatt kommandoen. Ducrot var i ferd med å trekke styrkene tilbake fra det særlig omstridte La Moncelle da Wimpffen fremla sin utnevnelse fra keiseren og gav kontraordre. Han kastet sine tropper mot sakserne der. Dette skapte en fornyet samling av de franske styrker som presset sakserne og bayerne tilbake. Da så byen Bazeilles var falt og en frisk bølge av prøyssiske tropper ankom falt det franske motangrep imidlertid sammen. Slaget ble tapt (var egentlig tapt allerede).Keiser Napoleon III og tusenvis av soldfater ble tatt til fange. Wimpffen måtte selv forhandle med tyskerne og undertegnet kapitulasjonen 2. september på slottet Bellevue nær Sedan.
Han bodde deretter i Alger og døde den 26. februar 1884 i Paris. Han er begravet på gravfeltet Père Lachaise.


== Verker ==
Sedan. - Paris : Librairie Internationale, 1871
Réponse au général Ducrot : Par un officier supérieur. – Paris : Librairie Internationale A. Lacroix, Verboeckhoven & Cie, 1871
La situation de la France et les réformes nécessaires. - 1873
La Nation armée. - Paris : Dentu, 1876Fra hans etterlatte papirer utgav Emile Corra:

La bataille de Sedan, les véritables coupables : Histoire complète, politique et militaire d'après des matériaux inédits, élaborés et coordonnés. - Paris : Paul Ollendorff, 1887; deutsch Augsburg 1889


== Referanser ==
Michael Jones (professor)

Michael Richard Handley Jones (født 16. desember 1944 i Southampton,England) er professor emeritus ved Geografisk institutt, NTNU.Jones er spesielt kjent for sine historisk-geografiske studier av kulturlandskap. Han har gjort en lang rekke studier av jordbrukets kulturlandskaper i Norge, av fiskevær i Trøndelag og Nord-Norge og landskapsstudier i Finland og Storbritannia. Han har gitt viktige bidrag til en teoretisk forståelse av prosessene som former kulturlandskapet.Michael Jones har PhD i geografi fra University of London fra 1972. I 1973 begynte Jones som forsker ved Norges landbrukshøgskole. I 1975 ble han universitetslektor ved Geografisk institutt, Universitetet i Trondheim (nå NTNU). Han ble ansatt som førsteamanuensis ved instituttet i 1981 og professor i 1985.
Jones startet sin karriere som foreleser ved Enfield College of Technology i London i 1968. Han flyttet til Finland i 1969 hvor han var forskningsassistent ved det finske Skogsforskningsinstitutet fra 1969 til 1972 og foreleser ved Helsingfors universitets institutt for geografi fra 1970 til 1971.Michael Jones har vært redaktør for Norsk geografisk tidsskrift fra 1999 til 2014.
Jones ble innvalgt som medlem av Academia Europaea i 2015.


== Publikasjoner ==
(no) Publikasjoner av Michael Jones (professor) i forskningsdokumentasjonssystemet CRIStin
(no) Publikasjoner av Michael Jones (professor) i BIBSYS


== Referanser ==
Seljebottstinden

Seljebottstinden er et fjell som ligger mellom Seljebotnen og Valldalen i Fjord kommune i Møre og Romsdal. Toppen på 1 531 meter over havet  var det høyeste punktet i tidligere Stordal kommune.


== Referanser ==
Jernbane i Tanzania

Jernbanen i Tanzania drives av de to selskapene Tanzanian Railways Corporation og TARZA (Tanzania Zambia Railway Authority). Det er to sporvidder som brukes: 1000 mm og 1067 mm.

Den 31. mars i 2015 sa den tanzanianske regjeringen at de ville bruke 14,2 milliarder dollar på å bygge en ny jernbaneinfrastruktur i landet innen 2021.


== Referanser ==
Langedalsfjellet

Langedalsfjellet er et fjell med mange småtopper på 1 250 - 1 450 moh, som ligger nord for Langedalen i Sogndal kommune, langs grensa mot Høyanger kommune i Vestland. Den høyeste toppen på 1 456 moh. ligger mot øst i rekken, og ligger litt inne på sogndalsiden av kommunegrensa. Det høyeste punkt i Høyanger kommune er uansett på kommunegrensa her, like ved toppen.


== Referanser ==
Leidschendam-Voorburg

Leidschendam-Voorburg er en kommune i Nederland i provinsen Zuid-Holland.


== Referanser ==


== Eksterne lenker ==
Kommunens nettside
Muen

Muen er en fjelltopp like øst for fylkesvei 27 på Venabygdsfjellet mellom Gudbrandsdalen og Sollia i Innlandet.Navnet kommer av «mue» som er dialektord for høysåte.Toppen danner grensepunkt mellom Ringebu og Stor-Elvdal kommuner. Toppen på 1 424 meter over havet er også det høyeste punkt i Ringebu.


== Referanser ==